Σειρά λημμάτων για την Νεότερη Ιστορία της Κύπρου| Ιστορία της Κύπρου |
| --- |
| Πληθυσμοί της ΚύπρουΕλληνοκύπριοι • Τουρκοκύπριοι • Μαρωνίτες • Λατίνοι • Αρμένιοι • Λινοβάμβακοι |
| Οθωμανική περίοδοςΟθωμανική εισβολή • Τουρκοκρατία • Αρχιεπίσκοπος Κύπρου Κυπριανός • Η Κύπρος και η Ελληνική Επανάσταση του 1821 |
| ΑγγλοκρατίαΑγγλοκρατία • Οκτωβριανά • Διασκεπτική συνέλευση • Ενωτικό δημοψήφισμα • Οθωμανικό δάνειο • Βρετανοί κυβερνήτες της Κύπρου |
| Αγώνας της ΕΟΚΑΑπελευθερωτικός Αγώνας της Κύπρου 1955-59 • ΕΟΚΑ • ΤΜΤ • Συμφωνίες Ζυρίχης-Λονδίνου Αρχιεπίσκοπος Μακάριος • Γεώργιος Γρίβας Ραούφ Ντενκτάς • Φαζίλ Κιουτσούκ • Γρηγόρης Αυξεντίου • Κυριάκος Μάτσης • Ευαγόρας Παλληκαρίδης • Τζων Χάρντινγκ • Σχέδιο Μακμίλαν • Σχέδιο Ράντκλιφ • Μάχη στα Σπήλια • Αχυρώνας Λιοπετρίου • Μιχαλάκης Καραολής |
| Ανεξαρτησία έως 1973Σχέδιο Ακρίτας • ΤΜΤ • Ματωμένα Χριστούγεννα • σχέδιο Άτσεσον • Διακοινοτικές Ταραχές του 1963 • Ελληνική μεραρχία στην Κύπρο • Ζήτημα της Κοφίνου • ΕΟΚΑ Β΄ • Εφεδρικό |
| Πραξικόπημα - Τουρκική εισβολήΠραξικόπημα • Τούρκικη Εισβολή • Αγνοούμενοι στην Κύπρο • Σφαγή της Τόχνης • Σφαγή της Μαράθας, του Σανταλάρη και της Αλόας |
| 1975- Σήμερα
* Ελληνοκύπριοι: Σπύρος Κυπριανού • Γλαύκος Κληρίδης • Τάσσος Παπαδόπουλος • Δημήτρης Χριστόφιας • Νίκος Αναστασιάδης • Τάσος Ισαάκ • Σολωμός Σολωμού
* Τουρκοκύπριοι:ΤΔΒΚ • Ραούφ Ντενκτάς • Μεχμέτ Αλί Ταλάτ • Μουσταφά Ακιντζί • Κατάλογος πολιτικών κομμάτων ΤΔΒΚ • Έποικοι
* Σχέδια λύσης Κυπριακού: Συνομιλίες για επίλυση του Κυπριακού προβλήματος • Πλαίσιο ABC • Δέσμη ιδεών Γκάλι • Σχέδιο Ανάν
 |
| * π
* σ
* ε
 |

Ο **Μουσταφά Ακιντζί** (Τούρκικα: Mustafa Akıncı προφέρεται: [mustafa akɯnd͡ʒɯ], Λεμεσός, 28 Δεκεμβρίου 1947) είναι Τουρκοκύπριος πολιτικός, πρώην πρόεδρος της μη αναγνωρισμένης διεθνώς ΤΔΒΚ και πρώην Δήμαρχος της Κατεχόμενης Λευκωσίας. Είναι πρώην Πρόεδρος του κόμματος Ειρήνης και Δημοκρατίας που μετονομάστηκε σε κόμμα Κοινοτικής Δημοκρατίας. Στις εκλογές της 18ης Οκτωβρίου 2020 έχασε τις εκλογές με 48,26% έναντι του Ερσίν Τατάρ που εξασφάλισε ποσοστό 51,74%, ενός πολιτικού που ταυτίζεται απολύτως με τις επιλογές του Τούρκου προέδρου Ρετζέπ Ταγίπ Ερντογάν και τάσσεται υπέρ της «λύσης» των δύο κρατών στη μεγαλόνησο.
Ο Ακιντζί είναι ιδιαίτερα δημοφιλής προσωπικότητα στην Τουρκοκυπριακή και Ελληνοκυπριακή κοινότητα λόγω της εκπλήρωσης κοινού αποχετευτικού συστήματος μεταξύ των δύο κοινοτήτων σε συνεργασία με το τότε Δήμαρχο Λευκωσίας, Λέλλο Δημητριάδη. Είναι γνωστός για τις προοδευτικές του απόψεις σε κοινωνικά θέματα όπως είναι η θέση της γυναίκας στη κοινωνία και πολιτικά θέματα όπως η ανάγκη για σωστή επίλυση του Κυπριακού. Ανέλαβε πρόεδρος στις 30 Απριλίου 2015. Το 2019 εξέφρασε την αντίθεσή του στην επιχείρηση «Πηγή Ειρήνης», δηλώνοντας, ότι «ακόμη και αν αποκαλείται *Πηγή Ειρήνης*, αίμα κυλάει και όχι νερό», ενώ τάχθηκε υπέρ του διαλόγου και μίας διπλωματικής επίλυσης.

Βιογραφικά στοιχεία
-------------------

Λεμεσός, η πόλη καταγωγής του Μουσταφά Ακιντζί
Γεννήθηκε στην Λεμεσό της Κύπρου στις 28 Δεκεμβρίου 1947. Σπούδασε αρχιτεκτονική στο Τεχνικό Πανεπιστήμιο Μέσης Ανατολής στην Άγκυρα. Ομιλεί άπταιστα την Αγγλική γλώσσα και είναι επίσης αρκετά καλός γνώστης της Ελληνικής γλώσσας. Είναι παντρεμένος, έχει 3 κόρες και 2 εγγόνια.

Θητεία ως Δήμαρχος Κατεχόμενης Λευκωσίας
----------------------------------------

Απο ηλικία 28 χρόνων υπηρέτησε Δήμαρχος της Κατεχόμενης Λευκωσίας την περίοδο 1976-1990. Κατα την διάρκεια της θητείας του συνεργάστηκε στενά με το φίλο του, τότε Δήμαρχο Λευκωσίας, Λέλλο Δημητριάδη για δημιουργία αποχετευτικού συστήματος στην Λευκωσία και σύστασης master plan για την πόλη. Οι δύο Δήμαρχοι κέρδισαν απο κοινού διεθνή βραβεία όπως το 'Aga Khan Award for Architecture', 'World Habitat Award' και το Ευρωπαικό Βραβείο 'Europa Nostra' για την προσφορά τους στην πόλη σε πολιτικά ασταθή περίοδο και για την προσπάθεια διατήρησης του ιστορικού και πολιτιστικού χαρακτήρα της εντός των τοιχών Λευκωσίας.

Σε συνέντευξη του στην εφημερίδα "Πολίτης" ο τότε Δήμαρχος Λευκωσίας Λέλλος Δημητριάδης επισήμανε σχετικά με την πρώτη του συνάντηση με τον Μουσταφά Ακιντζί το 1977:

«Ο Ακιντζί είναι από τη Λεμεσό, από τα Τέσσερα Φανάρια, μια φτωχική περιοχή της Λεμεσού. Μόλις τον είδα κατάλαβα ότι έχει τα χαρακτηριστικά του ανθρώπου του λιμανιού. Έχει πιο πλατύ ορίζοντα. Θωρεί κόσμο ξένο. Έσιει άλλον αέρα.*.…».*

Θέσεις στο Κυπριακό
-------------------

Μετά από απόρριψη του Σχεδίου Ανάν το 2004 ο Μουσταφά Ακιντζί σημειώνει την ανάγκη, αυτή φορά, ο κόσμος να είναι συμμέτοχος στη διαδικασία, να εμπλακούν οργανώσεις, συντεχνίες, κόμματα και νεολαία, ώστε να εμπεδώσει το περιεχόμενο της λύσης γιατί όπως υποστηρίζει είναι οι άνθρωποι που θα κάνουν τη νέα δομή βιώσιμη. Είναι ένθερμος υποστηρικτής της επιστροφής της περίκλειστης πόλης των Βαρωσίων στους νόμιμους κατοίκους της γιατί πιστεύει ότι αυτό θα αποτελέσει ένδειξη καλής θέλησης για λύση του Κυπριακού. Σε ομιλία στο Πανεπιστήμιο Κύπρου τον Ιούλιο 2014 ανέφερε ότι με τη λύση του Κυπριακού, η Ομόσπονδη Κύπρος, η Ελλάδα, η Τουρκία, το Ισραήλ κι άλλες γειτονικές χώρες πρέπει να δημιουργήσουν μια νέα σχέση, η οποία θα φέρει τη σταθερότητα στην Ανατολική Μεσόγειο.

Δείτε επίσης
------------

* Λευκωσία

Παραπομπές
----------

1. ↑  "Ο Τατάρ νικητής των «εκλογών», αιχμές από τον Ακιντζί", Η ΚΑΘΗΜΕΡΙΝΗ 18.10.2020
2. ↑  "Κατεχόμενα: Νίκησε ο «εκλεκτός» του Ερντογάν, Ερσίν Τατάρ - Αποσύρεται από την πολιτική ο μετριοπαθής Ακιντζί", ΠΡΩΤΟ ΘΕΜΑ 18.10.2020
3. ↑  "Τατάρ: Δύο λαοί, δύο κράτη στην Κύπρο", CNN Greece 23.10.2020
4. ↑  Κυριάκος Πιερίδης στο φύλλο της εφημερίδας "Η Εφημερίδα των Συντακτών", της 19-20 Οκτωβρίου 2019, σελ. 14, "Πολιτική" - "Ένας 'αιρετικός', που έσιει άλλον αέρα...
5. ↑  [*νεκρός σύνδεσμος*]

Πηγές
-----

* Αρχειοθετήθηκε 2019-09-14 στο Wayback Machine.
* 
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 160338015
* LCCN: no2010177516
* ISNI: 0000 0001 0764 8596

 |

 |